糖餜箬𣗬

糖餜箬𣗬，也就是艷山薑（Alpinia zerumbet），是薑科（Zingiberaceae）山薑屬（Alpinia）其植物。

 特征 
糖餜箬𣗬是蜀種多年生其草本灌木，愛發著山嶺𣗬下日頭𣍐大其地方。箬箬是像竹箬許款披針狀其，但是會趁𠕇𠕇其中脈管斜斜生出羽狀脈。箬箬其柄柄格外短，通過葉鞘包遘椏椏懸頂。

糖餜箬𣗬花期趁四遘六月，圓錐花序，蜀串蜀串其垂下。未開之前苞片使花包起，是兩頭尖其橄欖形狀，白色，尾尾水紅色。花開以後花蕊蕊蜀邊頭像苞片，故有蜀邊做裙邊樣，內裡金黃色遘紅色，有特殊花紋。
縮圖|糖餜箬𣗬花|left
糖餜箬𣗬其花、箬、果都有香味，特別是開花期其時候，清香會自家發出。

 用途 

 食 
縮圖|𥺪|left
敆福州，糖餜箬𣗬其箬箬號糖餜箬，因為伊大嫩正好，四季生長，去討去摘也會方便，所以炊食其乇其時候，儂都會使糖餜箬掏舒底兜。包括糖餜、𥺪、菜粑、龜桃等。

敆臺灣，儂會使糖餜箬縛棕。做粿膩其時候，也會使糖餜箬掏舒底兜，總款做出來，味共竹箬包其也儥蜀樣。

參考資料

分類:植物